Aber wia’s halt so kommt em Leaba: S Glick währt et ewich. Scho bald druff vorliirt dr Auguschdin sei jonga Frau, no bevor-se s Kendle hôt uff d Welt brenga kenna. Totdraurig vorschwendet’r aus Lindau, ohne sich vo seine Freind zo vorabschiida. De selle machet sich jetzt arge Sorga om da Auguschdin. Bloß dr alde Dr. Mesmer lôôt’s et dôbei bewenda, sondern macht sich uff d Suach nôch seim frihera Schitzleng. Fenda duat’r-en an-ra ganz abgleagena Stell am Ufer vom Bodasee. Mit viil Geduld schafft’r’s schliaßlich, dean jonga Môô wiider ens Leaba zruckzofihra.